# Pau

La pau és un estat de tranquil·litat o quietud no torbat per fatics, molèsties, etc.

## Citacions

* La pau és engendrada per la guerra.
    (en llatí) Paritur pax bello.
       Epaminondas. — Corneli Nepos
* Aquell que fa una bona guerra, fa una bona pau.
    (en anglès) He that makes a good war makes a good peace
       — George Herbert
* Mai no ha existit una guerra bona o una pau dolenta.
    (en anglès) There never was a good war or a bad peace.
       Carta a Josiah Quincy, 11 de setembre de 1773. — Benjamin Franklin
* Estar preparat per la guerra és un dels mitjans més eficaços per preservar la pau.
    (en anglès) To be prepared for war is one of the most effectual means of preserving peace.
       Houses of Congress, 8 de gener de 1790. — George Washington
          Discurs de George Washington al Congrès nord-americà, basat en el proverbi llatí Si vis pacem, para bellum
* La pau és una deessa només quan arriba amb una espasa cenyida a la cuixa.
    (en anglès) Peace is a goddess only when she comes with sword girt on thigh.
       Discurs al U.S. Naval War College (Newport, Rhode Island), 2 de juny de 1897. — Theodore Roosevelt
* La unió dels treballadors serà la pau del món.
       La Pàtria, 19 de juny de 1914. — Andreu Nin
* És més fàcil fer la guerra que la pau.
    (en francès) Il est plus facile de faire la guerre que la paix.
       Discours de Paix (Verdun), 20 de juliol de 1919. — Georges Clemenceau
* Considerant que el reconeixement de la dignitat inherent i dels drets iguals i inalienables de tots els membres de la família humana és el fonament de la llibertat, la justícia i la pau en el món.
       Declaració Universal dels Drets Humans, 10 de desembre 1948.
* La Humanitat tendeix a la pau, a la higiene i a la ciència.
       Francesc Pujols per ell mateix, 1967. — Francesc Pujols
* No hi ha cap camí per la pau, la pau és el camí.
    (en anglès) There is no way to peace. Peace is the way.
       “Debasing Dissent”. New York Times, 16 de novembre de 1967. — A. J. Muste, pacifista estatunidenc
          Citació famosa atribuïda tradicionalment a Mohandas Gandhi
* La meva contribució a la pau del món pot ésser minsa, però hauré donat tot el que puc per aconseguir un ideal que considero sagrat.
       — Pau Casals
* Recordeu, que cadascú de nosaltres té el poder de canviar el món. Només comenceu a pensar en la pau i el missatge es propagarà més ràpid del que penseu.
    (en anglès) Remember, each one of us has the power to change the world. Just start thinking peace, and the message will spread quicker than you think.
       — Yoko Ono
* Ja és consens universalitzat que només hi haurà pau al món si hi ha pau entre les religions. I que només hi haurà pau entre les religions si hi ha un diàleg entre les religions.
       Premi Internacional Catalunya, 2006. — Pere Casaldàliga i Pla

### Atribuïdes

* Si vols la pau, prepara la guerra.
    (en llatí) Si vis pacem para bellum.
       — Juli Cèsar
* Vull la pau, preparo la guerra.
    (en llatí) Pacem volo, bellum paro.
       — Sant Agustí

## Dites populars

* Allà on no hi ha pau, Déu no hi habita.
* Allà on no hi ha pa, no hi ha pau.
* En temps de pau, fan armes.
* La casa que no té pau, moltes nits no es tanca amb clau.
* La clau és la pau.
* La pau, Déu la vol.
* Més ha u en pau, que dos en guerra.

## Frases fetes i locucions

* Anar de pau.(Bar.)
          Confabular-se els subhastadors per a quedar-se a preu baix els efectes subhastats i fer-ne després segones.
* Anar-se'n amb la pau de Déu.(Bar.)
          Anar-se'n tranquil·lament.
* Descansar en pau.
          Ésser mort.
* Deixar en pau.
          Deixar tranquil, no molestar o importunar.
* Esser com En Sem, que dava pau a vespres.(Mall.)
          Ésser molt groller.
* Estar en paus.
    (var.) Estar en pau.
          Considerar-se satisfet i compensat respecte d'un altre.
* Fer les paus.
          Posar-se en pau amb algú, ser amics.
* Posar pau.
    (var.) Posar en pau.
          Acabar les hostilitats o baralles.
* Remetre's un la pau amb l'altre.(Empordà)
          Passar-se d'un a un altre, successivament, la petició d'un favor, la culpa d'un fet, etc.
* Venir de pau.
    (var.) Venir en so de pau.
          Arribar a un lloc sense intencions bel·licoses.

## Referències

* ↑ Harbottle, 1897.
* ↑ «Definition of peace». Collins English Dictionary. Collins, 2015. Arxivat de l'original el 1440831610. [Consulta: 1 agost 2015].
* ↑ «La pau al món, un camí ple d'obstacles». Barcelona: Generalitat de Catalunya, 21-09-2009. [Consulta: 12 abril 2012].$^{[Enllaçnoactiu]}$
* ↑ Bent, S.A. (comp.). «George Washington». Familiar Short Sayings of Great Men. Bartleby.com, 2012. Arxivat de l'original el 1351661181. [Consulta: 29 juliol 2012].
* ↑ Heinl, 1966.
* ↑ Nin, Andreu «La unió dels treballadors serà la pau del món». La Pàtria, (19-06-1914).
* ↑ «Georges Clemenceau a dit...». Paris: Evene, cop. 1999. Arxivat de l'original el 1380358563. [Consulta: 30 març 2013].
* ↑ Nacions Unides. «Declaració Universal dels Drets Humans». OHCHR, 1998. [Consulta: 21 gener 2013].
* ↑ Bladé Desumvila, Artur. Francesc Pujols per ell mateix. Pòrtic: Barcelona, 1967.
* ↑ Ratcliffe, Susan (ed.). Concise Oxford Dictionary of Quotations. 6th ed. Oxford ; New York: Oxford University Press, 2011. ISBN 9780199567072.
* ↑ «Fundació Pau Casals». Sant Salvador, El Vendrell: Fundació Pau Casals. Arxivat de l'original el 1583991091. [Consulta: 2 abril 2012].
* ↑ «Yoko Ono Quotes On Art, Life And Love». El Huffington Post. Londres: AOL (UK), 2013. Arxivat de l'original el 1409765597. [Consulta: 28 setembre 2013].
* ↑ Casaldàliga i Pla, Pere. «Humanitzar la humanitat, practicant la proximitat» (PDF). Barcelona: Generalitat de Catalunya, 2006. [Consulta: 28 agost 2013].$^{[Enllaçnoactiu]}$$^{[Enllaçnoactiu]}$$^{[Enllaçnoactiu]}$$^{[Enllaçnoactiu]}$$^{[Enllaçnoactiu]}$$^{[Enllaçnoactiu]}$$^{[Enllaçnoactiu]}$$^{[Enllaçnoactiu]}$$^{[Enllaçnoactiu]}$$^{[Enllaçnoactiu]}$$^{[Enllaçnoactiu]}$$^{[Enllaçnoactiu]}$$^{[Enllaçnoactiu]}$$^{[Enllaçnoactiu]}$$^{[Enllaçnoactiu]}$$^{[Enllaçnoactiu]}$$^{[Enllaçnoactiu]}$$^{[Enllaçnoactiu]}$$^{[Enllaçnoactiu]}$$^{[Enllaçnoactiu]}$$^{[Enllaçnoactiu]}$$^{[Enllaçnoactiu]}$$^{[Enllaçnoactiu]}$
* ↑ «si vis pacem, para bellum». Merriam-Webster. Arxivat de l'original el 1497169788. [Consulta: 22 gener 2019].
* ↑ Peris i Juan, 2001.
* 1 2 3 4 5 6 7 8 9 10 11 12 13 14 15 16 17 18 19 20 Alcover, Antoni M.; Moll, Francesc de B. «pau». A: Diccionari català-valencià-balear. Barcelona: IEC, 2002.

## Bibliografia

* Harbottle, Thomas Benfield. Dictionary of Quotations (Classical). London: Swan Sonnenschein, 1897 [Consulta: 3 octubre 2024].
* Heinl, Robert Debs. Dictionary of military and naval quotations. Annapolis: United States Naval Institute, 1966. ISBN 9780870211492.
* Peris i Juan, Antoni. Diccionari de locucions i frases llatines. Barcelona: Enciclopèdia Catalana, 2001. ISBN 8441208786.